**Užsienietis priimtas studijuoti į Lietuvos mokslo ir studijų instituciją pagal studijų programą (programas) arba į doktorantūrą** **(UTPĮ 46 str. 1 d. 1 p.)**

**** [**nustatytos formos prašymas pakeisti leidimą laikinai gyventi Lietuvos Respublikoje**](http://www.migracija.lt/l.php?tmpl_into%5b0%5d=index&tmpl_name%5b0%5d=m_site_index178&tmpl_into%5b1%5d=middle&tmpl_id%5b1%5d=2052)**.** *Prašymas pateikiamas per Lietuvos migracijos informacinę sistemą (MIGRIS);*

** galiojantis kelionės dokumentas (pasas);**

** Lietuvos mokslo ir studijų institucijos** **per Lietuvos migracijos informacinę sistemą (**[**MIGRIS**](http://www.migracija.lt/)**) pateikto tarpininkavimo rašto numeris** (*nurodomas per MIGRIS pildant prašymą dėl leidimo laikinai gyventi*);

**Tarpininkavimo rašte patvirtinama, kad:**

* ***užsienietis priimtas studijuoti į šią instituciją pagal studijų programą (programas) arba į doktorantūrą;***
* ***buvo sumokėti šios institucijos nustatyti mokesčiai;***
* ***užsienietis turi pakankamai lėšų studijoms ir grįžimo kelionės išlaidoms apmokėti***

**Kai užsienietis atvyksta pagal ES arba daugiašalės programą, kuri apima judumo priemones, arba dviejų ar daugiau mokslo ir studijų institucijų susitarimą, tarpininkavimo rašte nurodomas:**

* ***konkrečios ES arba daugiašalės programos, kuri apima judumo priemones, arba dviejų ar daugiau mokslo ir studijų institucijų susitarimo pavadinimas.***

** tėvų arba vieno iš jų, globėjo (rūpintojo) arba kito teisėto atstovo sutikimas dėl numatomo gyvenimo (studijų) Lietuvos Respublikoje\*, *jei užsienietis yra nepilnametis*;**

**** [**dokumentas, patvirtinantis, kad užsienietis turi pakankamai lėšų ir (ar) gauna reguliarių pajamų studijoms ir grįžimo kelionės išlaidoms apmokėti**](http://www.migracija.lt/l.php?tmpl_into%5b0%5d=index&tmpl_name%5b0%5d=m_site_index178&tmpl_into%5b1%5d=middle&tmpl_id%5b1%5d=1195) **(pvz., *banko pažyma apie užsieniečio sąskaitoje esantį lėšų likutį su banko sąskaitos išrašu už 6 mėnesių laikotarpį, o jeigu banko sąskaitą užsienietis turi trumpiau nei 6 mėnesius – už laikotarpį nuo sąskaitos įsigijimo*\*),** [**kurių pakanka pragyventi Lietuvos Respublikoje**](http://www.migracija.lt/l.php?tmpl_into%5b0%5d=index&tmpl_name%5b0%5d=m_site_index178&tmpl_into%5b1%5d=middle&tmpl_id%5b1%5d=1195)**, *jeigu Lietuvos mokslo ir studijų institucijos tarpininkavimo rašte nėra patvirtinta, kad jis turi pakankamai lėšų studijoms ir grįžimo kelionės išlaidoms apmokėti*.**

**Pragyvenimo lėšų dydis yra 0,5 minimalios mėnesinės algos per mėnesį. Lėšų turi pakakti visam prašomo leidimo laikinai gyventi galiojimo laikotarpiui arba bent vieneriems metams;**

**** **užsieniečio *pasižadėjimas (patvirtinimas) pildant prašymą per MIGRIS*, kad deklaruos savo gyvenamąją vietą gyvenamojoje patalpoje, kurios gyvenamasis plotas, tenkantis kiekvienam pilnamečiui asmeniui, deklaravusiam joje gyvenamąją vietą, bus ne mažesnis kaip 4 kvadratiniai metrai**;

**** **sveikatos draudimas**, kuris garantuoja būtinosios medicinos pagalbos išlaidų ir išlaidų, galinčių atsirasti dėl užsieniečio grąžinimo į užsienio valstybę dėl sveikatos priežasčių (transportavimo, įskaitant asmens sveikatos priežiūros specialisto (specialistų) palydą), apmokėjimą ir galioja visą užsieniečio buvimo ar gyvenimo Lietuvos Respublikoje laikotarpį arba bent vienerius metus\*.

**Sveikatos draudimo nereikia, jeigu už užsienietį mokamos privalomojo sveikatos draudimo įmokos.**

**Sveikatos draudimą užsienietis gali pateikti savo pasirinkimu:**

* pildydamas prašymą MIGRIS;
* atėjęs rezervuotu vizito laiku į Migracijos departamentą pateikti dokumentų ir biometrinių duomenų;

** *jeigu už užsienietį valstybės rinkliavą sumokėjo kitas asmuo*: sumokėtos valstybės rinkliavos mokamojo pavedimo išplėstinė forma, kurioje nurodyta užsieniečio, už kurį atliktas mokėjimas, vardas (-ai), pavardė (-ės) ir asmens kodas ar gimimo data.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**\* Užsienyje išduoti dokumentai turi būti išversti į lietuvių kalbą, o vertimai – patvirtinti vertimo iš vienos kalbos į kitą paliudijimo teisę turinčio asmens ar institucijos. Banko pažyma ir sveikatos draudimą patvirtinantis dokumentas gali būti pateikti surašyti originalia anglų kalba arba gali būti pateiktas kita kalba surašyto šių dokumentų vertimas į anglų kalbą, patvirtintas vertimo iš vienos kalbos į kitą paliudijimo teisę turinčio asmens ar institucijos.**